_:nc95faa6b5a4c4706957956868a86367cxb0
<http://schema.org/articleBody>
"A paradicsom csúcsrothadása\r\n\r\n\r\nA szárazság és a tomboló hőség nem csak minket, de a növényeinket is megviseli, ami nem csak a kókadozó levelekben mutatkozik meg. A paradicsom az a növény, amit a kezdő kertészek is szívesen nevelgetnek otthon, de ennek is lehetnek gondjai. A forróságban például a paradicsom levelei összepöndörödnek, amivel próbál a növény minél kevesebbet párologtatni, ami egy természetes jelenség, viszont a hőség okozhat nagyobb problémákat is, amibe az egész paradicsomtermésünk belepusztulhat! A hőség hatására a növények nem tudják a talajból felvenni a kalciumot, aminek következtében már az érettlen termésen is megjelenhetnek ezek a fekete foltok a bogyók alján, amik idővel az egész termést bekebelezik.\r\n\r\n&nbsp;\r\n\r\nVédekezz a paradicsom csúcsrothadása ellen!\r\n\r\n\r\nCsúcsrothadás akkor alakul ki a paradicsom termésén, ha túl nagy a hőség, a gyökérnyomás túl alacsony, a növény pedig túl sokat párologtat, de befolyásoló tényező lehet a túl kevés kalcium is a talajban, vagy ha a talaj pH értéke túl alacsony. Akármi is okozza a körkörös csúcsrothadást, a legjobb, ha azonnal pótoljuk a kalciumot, a már megrohadt paradicsomokat pedig el kell távolítani. Így tudod megmenteni a termés többi részét.\r\n\r\n\r\nA kalciumot egyszerűen kalciumos tápoldattal vagy porral tudod utánpótolni a talajba, úgy hogy a növény tövére öntözöd vagy szóród a kalciumot, és jó alaposan belocsolod a talajt is. Az ilyen kalciumpótlókat általában gazdaboltokban lehet beszerezni. Viszont a nagy hőségben általában nem a talajban van a probléma, így ez a fajta kalciumos öntözés nem segít, ilyenkor kell elővenned a permetezőt.\r\n\r\n&nbsp;\r\n\r\nKalciummal a csúcsrothadás ellen\r\n\r\n\r\nEgy permetező segítségével könnyedén, lombtrágyaként tudod biztosítani a paradicsomoknak szükséges kalcium mennyiséget, hiszen amíg a hőség hatására a gyökerekből nem tudja felszívni a kalciumot, addig a levekből igen, ami már a permetezés után pár órával meg is látszik, így könnyen megelőzheted a csúcsrothadást a paradicsomon. Ne várd meg, hogy megjelenjen a csúcsrothadás, a megelőzés sokkal biztosabb, amit már akkor elkezdhetsz, ha már megjelentek az első termések a paradicsom bokrodon.\r\n&nbsp;\r\n"
<https://www.agraroldal.hu/paradicsom-csucsrothadasa-zeni.html>